armvectores/hy_wikipedia_2023 huggingface dataset:
(569) Միսա

(569) Միսա (անգլ.՝ Misa), աստերոիդ աստերոիդների հիմնական գոտում։ Հայտնաբերվել է 1905 թվականի հուլիսի 27-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,658437 ա. մ., առավելագույնը մոտենում է 2,1799 ա. մ. հեռավորության վրա և հեռանում 3,137 ա. մ.։ Արեգակի շուրջ մեկ ամբողջական պտույտ է կատարում 1583,21 երկրային օրվա ընթացքում, իր ուղեծրով շարժվելով միջինում 0,227386 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,29° անկյուն։
Միսա աստերոիդը գլխավորում է Միսայի աստերոիդների ընտանիքը, որը տեղաբշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(569) Միսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռազմական ֆիլմ

Ռազմական ֆիլմ պատմական գեղարվեստական ֆիլմ, որում վերարտադրվում է իրականում տեղի ունեցած պատերազմի և պայքարի մասին՝ օգտագործելով զենք և որոշակի մարտավարություն։ Այս ժանրի ֆիլմերն իր ուշադրությունը սևեռում է որևէ խոշոր մարտի վրա և հիմնականում այդ մարտը ներկայացվում է մեծ պանորամային պլանով՝ գլխավոր պլանում ներկայացնելով ֆիլմի գլխավոր հերոսներին։ Ռազմական ժանրի ֆիլմերը համարվում են կինեմատոգրաֆիայի ամենաթանկարժեք ֆիլմերից մեկը, քանի որ այն նկարահանելու համար հարկ է լինում ստեղծել ֆիլմի իրադարձությանը բնորոշ ռազմական տեխնիկա, ավերել դեկորացիաներ, մեծածավալ մասսայական հավաքներ, համակարգչային հատուկ էֆեկտներ։
Գյարդ (այլ կիրառումներ)

Գյարդ, կարող է վերաբերել՝

Գյարդ - գետակ Ողջի գետի ավազանում
Գյարդ - հանքային աղբյուր Ղափանի շրջանում
Մարֆինկա (Մատվեևո-Կուրգանսկի շրջան)

Մարֆինկա (ռուս.՝ Марфинка), գյուղ Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Անաստասիևսկի գյուղական համայնքի կազմի մեջ։
Ցույցեր Իրանում (2017-2018)

Հակակառավարական ցույցեր Իրանում (պարսկերեն՝ تظاهرات ۱۳۹۶ ایران), հակակառավարական ցույցերի շարք, որը սկսվել է Իրանի մի քանի քաղաքներում՝ 2017 թվականի դեկտեմբերի 29-ին և շարունակվում է մինչ օրս։ Այս ցույցերը իրենց մասշտաբներով ամենախոշորն են՝ 2009 թվականին տեղի ունեցած ցույցերից հետո։ 2009 թվականին ցուցարարները բողոքում էին նախագահական ընտրությունների արդյունքները։ Վերջինս հայտնի է նաև «Կանաչ հեղափոխություն» անվամբ։ Վերջին տվյալներով զոհվել է երկու մարդ։


== Պատճառներ ==
Սկզբնապես ցույցերը ուղղված էին ծանր տնտեսական վիճակի և կոռուպցիայի դեմ բողոքներին, սակայն աստիճանաբար քաղաքական երանգներ ստացան։ Ցուցարարները բղավել են կարգախոսներ, որոնք ուղղված են եղել ոչ միայն նախագահ Ռոհանիի, այլև Ալի Խամենեի դեմ։ Ցուցարարները բողոքում են նաև Իրանում առկա բռնատիրական ռեժիմի դեմ։ Ցույցերը տեղի են ունենում նաև Իրանի հոգևոր Ղոմ քաղաքում, որտեղ բնակվում են բարձրաստիճան հոգևորականները։


== Ժամանակագրություն ==
Բողոքի առաջին ցույցերը սկսվել են 2017 թվականի դեկտեմբերի 28-ին Իրանի հյուսիս-արևելքում գտնվող Մաշհադ քաղաքում։ Հաջորդ օրը ցույցեր են սկսվել ամենաքիչը վեց այլ քաղաքներում։ Որոշ քաղաքներում բախումներ են տեղի ունեցել ոստիկանների և ցուցարարների միջև։ Որոշ ցուցարարներ սկսել են բղավել քաղաքական լոզունգներ՝ պահանջելով ազատ արձակել քաղբանտարկյալներին և դադարեցնել ոստիկանների կողմից ցուցարարների նկատմամբ բռնի գործողությունները և ծեծը։

Դեկտեմբերի 28- Մի քանի հազար ցուցարարներ են մասնակցել Մաշհադում տեղի ունեցող բողոքի ակցիաներին։ Վերջինս բնակչությամբ երկրորդ քաղաքն է Իրանում։ Մի քանի հարյուր մարդ էլ բողոքի է դուրս եկել մայրաքաղաք Թեհրանում։ Բողոքի ակցիաներ են տեղի ունեցել նաև Նիշապուրում, Քաշմարում, Յազդում և Շահրուդում։ Ցույցերը նախապես կազմակերպվել են սոցիալական տարբերի ցանցերի միջոցով՝ հաղորդագրություններ ուղարկելով խմբերի անդամներին։ Ցուցարարները բղավել են «մահ Հասան Ռոհանիին»՝ բողոքելով գնաճի դեմ։
Դեկտեմբերի 29-ին բողոքի խոշոր ակցիաներ են տեղի ունեցել նաև Ռաշթ և Քերմանշահ քաղաքներում։ Ավելի փոքր ծավալներով ցույցեր են տեղի ունեցել Շիրազում, Սպահանում և Համադանում։ Ցուցարարները սկզբում պահանջում էին իջեցնել գները։ Գնաճի դեմ բողոքի պատճառներից մեկը հավի ձվի թանկացումն էր։ Մեկ շաբաթվա ընթացքում ձուն թանկացել էր երկու անգամ։ Այնուհետև հայտնվել են նաև քաղաքական պահանջներ՝ ազատել քաղբանտարկյալներին, վերջ դնել ոստիկանության անսանձ գործողություններին։ Բացի այդ, ցուցարարները բողոքում են արտաքին ագրեսիվ քաղաքականությունից՝ բղավելով «Ոչ Գազան, ոչ Լիբանանը, իմ կյանքը Իրանն է»։
Դեկտեմբերի 30-ին բողոքի ցույցերը տարածվել են ողջ Թեհրանով։ Մարդիկ հավաքվել են Հեղափոխության հրապարակում և Թեհրանի համալսարանի մոտ։ Բողոքի ցույցերը շարունակվել են նաև Քերմանշահում։ Շահրեքորդում ոստիկանությունը ցրել է ցույցերը։Ցույցերի ժամանակ Դորուդ քաղաքում սպանվել են երկու մարդ։ Թե որ կողմն է կրակ բացել ցուցարարների դեմ, դեռևս հայտնի չէ։
Ցուցարարներին իրենց աջակցությունն են հայտնել տապալված Փեհլևիների դինաստիայի ներկայացուցիչները՝ կայսրուհի Ֆարահը և նրա ժառանգը՝ Ռեզա Կյուրոս Փեհլևին։


== Ծանոթագրություններ ==
(5429) 1988 BZ1

(5429) 1988 BZ1, աստերոիդ աստերոիդների գոտու արտաքին մասում։ Հայտնաբերվել է 1988 թվականի հունվարի 25-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,201994 ա. մ., առավելագույնը մոտենում է 2,7115 ա. մ. հեռավորության վրա և հեռանում 3,6925 ա. մ.։ Արեգակի շուրջ մեկ ամբողջական պտույտ է կատարում 2092,81 երկրային օրվա ընթացքում, իր ուղեծրով շարժվելով միջինում 0,172018 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5429) 1988 BZ1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նոր կյանք (Արարատի մարզ)

Անվան այլ կիրառումների համար տե՛ս՝ Նոր կյանք (այլ կիրառումներ)Նոր Կյանք, գյուղ Հայաստանի Արարատի մարզում Արարատի տարածաշրջանում,
գյուղ Հայաստանի Հանրապետության Արարատի մարզի Արարատի տարածաշրջանում, Վեդի քաղաքից 8 կմ հարավ, մարզկենտրոնից` 8 կմ հեռավորության վրա։ Գտնվում է ծովի մակերևույթից 850 մ բարձրության վրա։


== Պատմություն ==
Գյուղը հիմնադրվել է 1946 թվականին Իրանից, Խոյ, Սալմաստ գավառների գյուղերից ներգաղթած հայերի կողմից։


== Կլիմա ==
Կլիման չոր, խիստ ցամաքային է։ Ձմռան միջին ջերմաստիճանը տատանվում է -3-ից -4°C աստիճան։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է +24-ից +26°C, իսկ առավելագույնը՝ +42°C է։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Նոր Կյանքի մշտական բնակչությունը կազմել է 2291, առկա բնակչությունը` 1906 մարդ։ Նոր Կյանքի բնակչության փոփոխությունը ժամանակի ընթացքում` ստորև


== Տնտեսություն ==
Գյուղն ունի 820 տնտեսություն, դպրոց, մանկապարտեզ, մշակույթի տուն, գրադարան, բուժկետ, փոստի բաժանմունք։ Համայնքի տնտեսության մասնագիտացման ճյուղը գյուղատնտեսությունն է, հիմնական զբաղմունքը՝ հողագործությունը։ Գյուղատնտեսական նշանակության հողերը կազմում են 403 հա։ Համայնքի հողերի հիմնական մասն օգտագործվում են որպես վարելահողեր՝ զբաղեցնելով մոտ 122 հա։ Ունի պտղատու և խաղողի այգիներ՝ համապատասխանաբար կազմելով 52 հա և 70 հա։ Գյուղում բնակչությունը զբաղվում է այգեգործությամբ, խաղողագործությամբ, բանջարաբուծությամբ։ Մշակում են ջերմասեր, բանջարաբոստանային, հացահատիկային, կերային կուլտուրաներ։
Համայնքում 2010 թվականին ստեղծվել է «ԱՄՔՈՐ» կազմակերպության հովանավորությամբ գյուղատնտեսական կոոպերատիվը, որն իր մեջ ընդգրկել է 69 ֆերմերային տնտեսություն և շուրջ 55 հա հողատարածք։ Արդյունաբերություն չունի։


== Ծանոթագրություններ ==


== Արտաքին հղումներ ==
Նոր կյանք Archived 2014-09-12 at the Wayback Machine.
Արարատի մարզպետարան Archived 2012-04-13 at the Wayback Machine.
I’m Different (երգ)

«I’m Different» (հայերեն՝ Ես ուրիշ եմ), կորեացի երգչուհիներ Լի Հաիի, Լի Սուխյոնի Akdong Musician դուետի համատեղ սինգլը։ Նաև, որպես հրավիրված կատարող ձայնագրությունում մասնակցել է iKON բոյ-բենդի անդամ Բոբբին։
Սինգլը թողարկվել է թվային ներբեռնումով 2014 թվականի նոյեմբերի 11-ին YG Entertainment-ի և KT Corporation-ի լեյբլներով։ Սինգլի թողարկման առաջին շաբաթին սինգլը թողարկել է Gaon Music Chart-ը։
Billboard-ում «I’m Different»-ը նկարագրվում է որպես դուետ, ոգեշնչված ջազով և ֆանկով, որն արտացոլում է երկու երգչուհիների ոճը և էներգիան։


== Նախադրյալներ և թողարկում ==
«I’m Different»-ը մեկշաբաթյա Gaon թվային չարթում զբաղեցրել է առաջին հորիզոնականը թողարկման առաջին շաբաթվա ընթացքում։


== Չարթեր ==


== Ծանոթագրություններ ==
Բանյո (այլ կիրառումներ)

Բանյո, կարող է վերաբերել՝

Բանյո - համայնք Ֆրանսիայում, որը գտնվում է Օվերն մարզի Ալյեի գավառում
Բանյո - համայնք Ֆրանսիայում, Պիկարդիա մարզի Էնա գավառում
Բանյո - քաղաք և կոմունա Ֆրանսիայի Փարիզ քաղաքի Օ-դը-Սեն դեպարտամենտում
Հրբոհունք

Հրբոհունք, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դոբոյի ճամբար

Դոբոյի ճամբար (սերբ.՝ Добојски логор), համակենտրոնացման ճամբար, որը ստեղծվել է ավստրո-հունգարական իշխանությունների կողմից 1915 թվականի դեկտեմբերի 27-ին Բոսնիա և Հերցեգովինայի Դոբոյ քաղաքում։
Նախատեսված է եղել սերբ ռազմագերիների համար, ինչպես նաև Բոսնիա և Հերցեգովինայի հետ սահմանակից Սերբիայի և Չեռնոգորիայի շրջանների սերբ քաղաքացիական բնակչության համար։ Նրանցից բացի Դոբոյի ճամբար են ուղարկվում նաև Սերբիայի և Չեռնոգորիայի այլ տարածքների ազգությամբ սերբ քաղաքացիական անձինք։ Դոբոյի ճամբարում ընդհանուր առմամբ հայտնվել է 45 791 սերբ, այդ թվում` կանայք, երեխաներ, ծերեր։ Ազատազրկման պայմանները ծանր են եղել, մարդիկ զանգվածաբար մահանում էին սովից ու ծեծից։ Հայտնի է, որ միայն 1916 թվականի ապրիլին ճամբարում մահացել է 643 երեխա։ Ընդհանուր թվով ճամբարում զոհվել է մոտ 12 000 մարդ։
Փակվել է 1917 թվականի հուլիսի 5-ին։


== Հիշատակ ==
Դեկտեմբերի 27-ին Սերբական Հանրապետությունում Դոբոյի ճամբարի զոհերի հիշատակի օր է։
2016 թվականի հուլիսի 1 - ին Դոբոյում բացվել է ճամբարի զոհերի հուշարձան։


== Տես նաև ==
Սերբիան Առաջին համաշխարհային պատերազմում


== Ծանոթագրություններ ==


== Արտաքին հղումներ ==
«Добој: Годишњица оснивања аустроугарског логора за Србе»։ Վերցված է 2016-07-01 
«У Добоју откривен споменик жртвама "Добојског логора"»։ Վերցված է 2016-07-01 
«Обиљежено страдање Срба у аустроугарском логору у Добоју»։ Արխիվացված է օրիգինալից 2016-09-21-ին։ Վերցված է 2016-07-01
Նատալյա Վլասովա

Նատալյա Միխայիլի Վլասովա (ռուս.՝ Наталья Михайловна Власова, հոկտեմբերի 3, 1941(1941-10-03), Ռյազանի մարզ, ՌԽՖՍՀ, ԽՍՀՄ - մայիսի 27, 2014(2014-05-27), Մոսկվա, Ռուսաստան), սովետական ռուս դերասանուհի, Ռուսաստանի վաստակավոր արտիստ ( 2007) ։


== Կենսագրություն ==
1965 թվականին Նատալյա Վլասովան ավարտել է Վ. Ի. Նեմիրովիչ- Դանչենկոյի անվան դպրոց-ստուդիան (ԲՈւՀ), ինչպես նաև Մեսկվայի Գորկու անվան գեղարվեստական թատրոնը։ 60-ականների վերջին նա իր ստեղծագործական կենսագրությունն է նվիրել վաստակավոր նկարչին՝ աշխատելով Մոսկվայի Թատրոնի մնջախաղի և ժեստերի հիմքով։
Մասնակցել է օտարերկրյա ֆիլմերի կրկնապատկման միջոցառմանը՝ ներպետական տարածքում ֆիլմերի և հեռուստատեսության կենտրոնացման համար, և միասին այլ ԽՍՀՄ- ի պիոներների հետ նախաձեռնել է ազգային նոր ավանդույթների դերը գեղարվեստական կրկնօրինակման միջոցով։ Նկարահանվել է մի շարք գեղարվեստական և հեռուստատեսային ֆիլմերում, ձայնագրվել է «Մեղեդի» («Мелодия») ընկերությունում։
Իր վերջին ստեղծագործություններից մեկը միաօպերային դերասանուհիների համար էր ( « Ինչ որ կա ...») կոմպոզիտոր Միխայիլ Չեկալինի պոեմի խոսքերով։ Բացի այդ, վերջին աշխատանքը՝ հրապարակված CD և DVD տարբերակներով, գրական- երաժշտական ցիկլեր են («Ռուս պոետների 59 բանաստեղծություններ սիրո մասին»), որոնք ընդգրկում են Բարատինյան ժամանակաշրջանում ընկած ընդգրկումները մինչև Բալմոնտի ժամանակաշրջան («Երկնաբնակի աշունը», Լիբոյի 107 բանաստեղծություն, 60 րոպեանոց սաունդտրեկ մանկական երաժշտական անիմացիոն « Լեշիկներ՝ խորհրդավոր հափշտակողներ» հեքիաթի համար և շատ այլ գործեր) ։


== Դերերը ֆիլմում ==
2005 — Լենինգրադցին
2003 — «Ապուշը» ( հեռուստասերիալ)
1994 — «Խաչված բախտեր»
1993 — «Կայսրի վեպը»
1986 — «Մեռած մարդու նամակը»
1982 — «Ասսոլ»


== Հնչողություն վայելած ֆիլմեր ==
1995 — Մեռած մարդը գալիս ( Dead Man Walking)
1995 — Կասպեր ( Casper)
1993 — Հոգիների տունը ( House of the Spirits)
1990 — Հզոր օդային մրցավազքեր ( Great Air Race)
1988 — Փոքրիկ Դորիտը ( Little Dorrit)
1987 — Բադերի պատմությունները ( Duck Tales)
1987 — Ութոտնուկը 3 ( Piovra 3)
1987 — Վերջին կայսրը( Last Emperor)
1987 — Թեդի Ռակսպինի արկածները
1985 — Գամի արջի արկածները
1983 — Ջեյն Էյր (Jane Eyre)
1982 — Փշավոր թռչունները ( Thorn Birds)
1976 — Ստրկուհի Իզաուրան ( Escrava Isaura)
1975 — Փայլ և աղքատ մարմնավաճառները ( Splendeurs et misères des courtisanes)
1970 — Մեծ սպիտակ հույսը ( The Great White Hope)
1968 — Օլիվեր (Oliver!)
1967 — Ֆորսայթի մթնշաղները ( Forsyte Saga)
1964— 1967 — Ֆլիպեր ( հեռուստասերիալ) ( Flipper)


== Ծանոթագրություններ ==
Լիտվին Ղազարյան

Լիտվին Էլիգումի Ղազարյան (հունիսի 13, 1929(1929-06-13), Դսեղ, Հայաստան - 2000), խորհրդային կուսակցական և պետական աշխատող, ՀԽՍՀ վաստակավոր ինժեներ (1975), ԽՄԿԿ անդամ (1952)։


== Կենսագրություն ==

1952 թվականին ավարտել է Երևանի պոլիտեխնիկական ինստիտուտի մեխանիկական ֆակուլտետը։ 1960 թվականին ընտրվել է ՀԿԿ Երևանի Լենինյան (Օրջոնիկիձեի) շրջկոմի քարտուղար։ 1962 թվականից եղել է ՀԿԿ ԿԿ-ի կուսօրգանների բաժնի պատասխանատու կազմակերպիչ, 1963 թվականից՝ ՀԿԿ Երևանի 26 կոմիսարների շրջկոմի առաջին քարտուղար։ 1971-1980 թվականներին եղել է Քանաքեռի ալյումինի գործարանի տնօրեն, 1980 թվականից՝ ՀԽՍՀ շինանյութերի արդյունաբերության նախարար։ 1964-1971 թթ. եղել է ՀԿԿ ԿԿ-ի անդամության թեկնածու, 1976-1980 թթ.` ՀԿԿ ԿԿ-ի վերստուգիչ հանձնաժողովի անդամ, ՀԿԿ ԿԿ-ի անդամ (1981)։ ՀԽՍՀ VIII-X գումարումների Գերագույն խորհրդի պատգամավոր։


== Պարգևներ ==
Պարգևատրվել է Աշխատանքային կարմիր դրոշի 2 և «Պատվո նշան» շքանշաններով։


== Արտաքին հղումներ ==
Патенты автора КАЗАРЯН ЛИТВИН ЭЛИГУМОВИЧ(ռուս.)
Մայամի շրջան (Կանզաս)

Անվան այլ կիրառումների համար տե՛ս՝ Մայամի շրջան (այլ կիրառումներ)Մայամի շրջան (անգլ.՝ Miami County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.494 կմ² է, բնակչությունը՝ 28.351 մարդ (2000 թ. տվյալներով)։ Շրջկենտրոնն է Պաոլա բնակավայրը։ Կազմավորվել է 1855 թ.։
Լրացման սկզբունք

Լրացման սկզբունք, քվանտային մեխանիկայի կարևորագույն սկզբունքներից մեկը։ Ձևակերպել է Նիլս Բորը 1927 թ, ՝ ելնելով միկրոմասնիկների ալիքային և մասնիկային հատկություններից։ Ըստ լրացման սկզբունքի՝ քվանտային երևույթների տիրույթում որևէ համակարգի առավել ընդհանուր ֆիզիկական հատկությունները պետք է արտահայտվեն իրար լրացնող անկախ փոփոխականների զույգերով, որոնցից յուրաքանչյուրը ավելի ճիշտ կարող է որոշվել մյուսի անորոշության մեծացման հաշվին։
Փոխլրացնող փոփոխականների զույգեր են՝

Կոորդինատը և իմպուլսը,
Սպինը տարբեր առանցքների վրա,
Ալիքը և մասնիկը,
Դաշտի արժեքը և նրա փոփոխությունը (որոշակի դիրքում)։Լրացման սկզբունքի մասնավոր դեպքերից է Հայզենբերգի անորոշությունների սկզբունքը։
Լրացման սկզբունքն ընկած է քվանտային մեխանիկայի կոպենհագենյան մեկնաբանման և միկրոօբյեկտների բնութագրերի չափման պրոցեսի հիմքում։
Ելնելով լրացման սկզբունքից՝ Բորը ցույց տվեց, որ բնության ֆիզիկական պատկերի երկու հակադիր կողմերը (դասական և քվանտային) իրար լրացնում են և որ այդ պատկերի ամբողջական նկարագրման համար անհրաժեշտ է միավորել դասական և քվանտային պատկերացումները։ Նման մոտեցումը հնարավորություն տվեց մատերիալիստորեն մեկնաբանելու քվանտային մեխանիկայի փիլիսոփայական հիմքերը։ Միկրոմասնիկը դասական իմաստով ոչ ալիք է և ոչ էլ մասնիկ, նրա նկարագրման համար փորձնական որոշ պայմանների դեպքում պետք է ելնել մասնիկային, իսկ որոշ պայմանների դեպքում՝ ալիքային հատկություններից։ Այդ երկու հակադիր պատկերացումները գտնվում են իրար լրացնող այնպիսի հարաբերակցության մեջ, որը թույլ է տալիս քվանտային մեխանիկայում դասական հասկացությունները կիրառել առանց որևէ հակասության։ Սա քվանտային մեխանիկայի, այսպես կոչված, Կոպենհագենյան մեկնաբանման առաջին ուղղությունն է։ Համաձայն լրացման սկզբունքի, Բորը ցույց է տվել, որ իմացության տարբեր ոլորտներում երկու հակադիր իրավիճակներ նկարագրող հասկացությունների խմբերը միանգամայն համարժեք են։ Բորը դեմ էր այդ սկզբունքի հիման վրա դասական տրամաբանության օրենքների որևէ փոփոխման, վկայակոչելով այն հանգամանքը, որ ամեն մի փորձնական տվյալ, վերջին հաշվով, պետք է արտահայտել սովորական լեզվով։
Լրացման սկզբունքի էական կարևորության պատճառով Վոլֆգանգ Պաուլին առաջարկեց քվանտային մեխանիկան անվանել «լրացման տեսություն»՝ հարաբերականության տեսության համանմանությամբ։


== Ծանոթագրություններ ==
Տաբեա Ցիմմերման

Տաբեա Ցիմմերման (գերմ.՝ Tabea Zimmermann, հոկտեմբերի 8, 1966(1966-10-08), Lahr/Schwarzwald), գերմանացի ալտահարուհի։


== Կյանքը և գործունեությունը ==
Ցիմմերմանը ծնվել է 1966 թվականի հոկտեմբերի 8-ին գերմանական Լար քաղաքում։ Սկսել է ալտ (լարային նվագարան) նվագել շատ վաղ տարիքից՝ 3 տարեկանից։ 5 տարեկանից սկսել է նաև դաշնամուր նվագել։ Իր տաղանդը շատ շուտ աչքի է ընկել և նա գրավել է բազմաթիվ առաջին մրցանակներ տարբեր մրցույթներում՝ Շվեյցարիայում, Ֆրանսիայում, Հունգարիայում։ Այնուհետև նրան տրամադրել են Էտիեն Վատելոյի պատրաստած մի ալտ։ Նա հանդես է եկել տարբեր նվագախմբերի հետ միասին որպես մենակատար՝ Բեռլինի Ֆիլհարմոնիկ Նվագախումբ, BBC-ի Ֆիլհարմոնիկ Նվագախումբ, Փարիզի Նվագախումբ, Ֆրանկֆուրտի Նվագախումբ և այլն։ 
Կամերային երաժշտության բնագավառում նա հանդես է եկել Գիդոն Կրեմերի, Հայնց Հոլլիհերի և այլ երաժիշտերի հետ։ Նա կազմել է լարային քառյակ և հանդես է գալիս տարբեր քաղաքներում կատարելով Բեթհովենի և այլ կոմպոզիտորների ստեղծագործությունները։ 
Նրան որպես ժյուրի հրավիրում են տարբեր մրցույթների։
1994-ից 2004 թվականներին նա դասավանդել է Ֆրանկֆուրտի կոնսերվատորիայում։ Այնուհետև նրան առաջարկել են դասավանդել Բեռլինի Հանս Այսլերի անվան երաժշտական ակադեմիայում։ 


== Ընտանիք ==
Նա ամուսնացած է և ունի 3 երեխա։


== Ծանոթագրություններ ==
Եդլազ

Եդլազ (ռուս.՝ Едлаз), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Եդա գետի ձախ ափում՝ 10 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006721
Հիդրոլոգիական ուսումնասիրությունների կոդը - 103000672
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կուդիևցի

Կուդիևցի (ուկրաիներեն՝ Кудіївці), գյուղ Ուկրաինայի Վիննիցայի մարզի Ժմերինկայի շրջանում։ Հիմնադրվել է 1489 թվականին։
2001 թվականի տվյալներով Կուդիևցի գյուղում բնակվում էր 921 մարդ։ Բնակավայրը զբաղեցնում է 2,26 կմ² տարածք։ Բնակչության խտությունը կազմում էր 407,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոմա Դաունի

Ռոմա Դաունի (անգլ.՝ Roma Downey մայիսի 6, 1960(1960-05-06), Դերրի, Հյուսիսային Իռլանդիա, Միացյալ Թագավորություն), ամերիկացի դերասանուհի, երգչուհի և իռլանդական ծագմամբ պրոդյուսեր, որն առավել հայտնի է «Հրեշտակի հպում» հեռուստասերիալում խաղացած դերով, որը նրան բերել է «Էմմիի» և «Ոսկե գլոբուսի» երկու անվանակարգ։


== Վաղ տարիներ ==
Դաունին ծնվել և մեծացել է Դերի քաղաքում։ Նա սովորել է Thornhill College-ում։ Ի սկզբանե Դաունին ցանկացել է դառնալ նկարչուհի և University of Brighton-ում ստացել է բակլավարի աստիճան, սակայն հետագայում որոշել է տիրապետել դերասանուհու մասնագիտությանը՝ ավարտելով Լոնդոնի դրամատիկական ստուդիան, որտեղ խաղացել է Շեքսպիրի, Շոուի և Չեխովի պիեսներում։


== Կարիերա ==
Դաունին առավել հայտնի էր «Հրեշտակի հպում» հեռուստասերիալում խաղացած Մոնիկայի դերով, որտեղ նա նկարահանվել է 1994-2003 թվականներին։ Սերիալը հասել է ժողովրդականության և տևել է ավելի քան մեկ տասնամյակ։ 1997-1998 թվականներին Դաունին ստացել է «Էմմիի» երկու մրցանակ՝ «լավագույն դերասանուհի դրամատիկական սերիալում» կատեգորիայում, իսկ 1998-1999 թվականներին «Ոսկե գլոբուս» մրցանակ՝ «լավագույն կանացի դեր հեռուստատեսային սերիալ-դրամայում» կատեգորիայում։
Դաունին նկարահանվել է մի քանի ֆիլմերում, ինչպիսիք են «Հերակլեսը և ամազոնուհին», «Վարձով ընտանիք», «Երկրորդ մեղրամիս», «Փրկվածների ակումբ», «Մազոտ պատմություն», «Հարսանեկան պար» և «Հետապնդելով Ռանդալսին»։ Վերջին տարիներին նա հիմնականում զբաղվել է վավերագրական ֆիլմերի և մուլտսերիալների արտադրությամբ։
Դաունին «Աստվածաշունչը» մինի սերիալի ստեղծող և պրոդյուսերն է, որը եթեր է հեռարձակվել 2013 թվականի մարտին։


== Անձնական կյանք ==
Ռոման ամուսնացած է եղել երեք անգամ։ 1987-1989 թվականներից նա ամուսնացած է եղել Լիլանդ Օրսերի հետ։ 1995-1998 թվականներից Դևիդ Էնսպաուգի հետ, որոնց դուստրը՝ Ռայիլ Մարիուին ծնվել է 1996 թվականին։ 2007 թվականին ապրիլի 28-ին Ռոման ամուսնացել է հեռուստատեսային պրոդյուսեր Մարկ Բարնեթի հետ։


== Ֆիլմագրություն ==


== Ծանոթագրություն ==


== Արտաքին հղումներ ==
Roma Downey at Irish Central
Рома Дауни Internet Movie Database կայքում
Դաղազիրդաղ

Դաղազիրդաղ, լեռնաշղթա Թուրքիաի Սիիրթի մարզում՝ Սղերդ քաղաքիի շրջանում։ Բարձրությունը՝ 3050 մ։


== Ծանոթագրություններ ==
Զալուժե (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԶալուժեԶալուժե (ռուս.՝ Залужье), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոլևայա Սլոբոդկա (գյուղ, Չուդնևսկի շրջան)

Անվան այլ կիրառումների համար տե՛ս՝ Պոլևայա ՍլոբոդկաՊոլևայա Սլոբոդկա (ուկրաիներեն՝ Польова Слобідка), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Պոլևայա Սլոբոդկա գյուղում բնակվում էր 72 մարդ։ Բնակավայրը զբաղեցնում է 0,543 կմ² տարածք։ Բնակչության խտությունը կազմում էր 132,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տարին որպես կյանք

«Տարին որպես կյանք» (ռուս.՝ «Год как жизнь»), լայնաֆորմատ գեղարվեստական կենսագրական ֆիլմ (2 սերիա) ռեժիսորներ Այզերբայջան Մամբետովի և Գրիգորի Ռոշալի կողմից։ Պատմում է գիտական կոմունիզմի հիմնադիրներ Կարլ Մարքսի և Ֆրիդրիխ Էնգելսի կյանքի մեկ տարվա մասին։ Սցենարը գրվել է Գալինա Սերեբրյակովայի «Կրակի առևանգում» (ռուս.՝ «Похищение огня») վեպի մոտիվներով։


== Սյուժե ==
Ֆիլմը պատմում է 1848-1849 թվականներին Մարքսի և Էնգելսի կյանքում բարդ և հետաքրքիր ժամանակաշրջանի մասին։ Պատմությունը սկսվում է «Մանիֆեստի» հրապարակումից։ Ֆրանսիական հեղափոխությունից հետո Մարքսն արտաքսվել է Բելգիայից, իսկ Գերմանիայում հեղափոխությունից հետո տեղափոխվում Քյոլն և փորձում ընկերներին աջակցել «Նոր Ռեյնյան թերթի» հրատարակությամբ։ Այնուհետև Մարքսը, որը իշխանությունների կողմից հետապնդվում է իր հայացքների համար, ընտանիքի հետ ստիպված է փախչել Լոնդոն։


== Դերերում ==
Իգոր Կվաշա – Կարլ Մարքս
Անդրեյ Միրոնով – Ֆրիդրիխ Էնգելս
Ռուֆինա Նիֆոնտովա – Ժեննի Մարքս
Ալեքսեյ Ալեքսեև – Վիլհելմ Վոլֆ
Վասիլի Լիվանով – Գեորգ Վեերթ
Անատոլի Սոլովյով – Կարլ Շապպեր
Վլադիմիր Բալաշով – Իոսիֆ Մոլ
Սվետլանա Խարիտոնովա – Լենխեն
Լև Զոլոտուխին – Միխայիլ Բակունին
Օլգա Գոբզևա – Դաշա
Արտյոմ Կարապետյան – Մոզես Հեսս
Դմիտրի Միրգորոդսկի – Գեորգ Գերվեգ
Կլարա Լուչկո – Էմմա Գերվեգ
Սերգեյ Կուրիլով – Հայնրիխ Հայնե
Ալլա Բուդնիցկայա – Մաթիլդա Հայնե
Զինովի Գերդտ – Բորնշտեդտ
Գրիգորի Շպիգել – Քելլեր
Ֆեոդոր Նիկիտին – Վալտեր-Սոկրատ
Նիկիտա Միխալկով – Ժյուլ
Արիադնա Շենգելայա – Ժաննետա
Ալեքսանդր Օռլով – Աբել Հանս
Լյուդմիլա Չուրսինա – Իլզա
Ալեքսանդր Խվիլյա – Անտուան
Էրիխ Գերբերդինգ – Բիսմարկ
Սերգեյ Ստոլյարով – Գելեն
Ալեքսանդր Սմիռնով – Հոֆման
Էլ Տրակտովենկո – Էվերբեկ
Նիկոլայ Գլադկով – տպարանի աշխատող
Նատալյա Գիցերոտ – մադամ Անտուան
Լեոնիդ Պարխոմենկո – խելագար խցում
Պյոտր Սոբոլևսկի – Ռաուտենբախ
Արկադի Ցինման – գնդապետ
Վյաչեսլավ Գոստինսկի – սուրհանդակ (լուսագրերում նշված չէ)


== Նկարահանող խումբ ==
Ռեժիսորներ՝ Այզերբաջան Մամբետով, Գրիգորի Ռոշալ
Սցենարիստ՝ Գրիգորի Ռոշալ
Օպերատորներ՝ Լեոնիդ Կոսմատով, Ալեքսանդր Սիմոնով
Կոմպոզիտոր՝ Դմիտրի Շոստակովիչ
Նկարիչ՝ Իոսիֆ Շպինել


== Ծանոթագրություններ ==


== Գրականություն ==
Григорий Рошаль Кинолента жизни. — Искусство, 1974. — С. 43-44. — 311 с.
Раззаков Ф. И. Андрей Миронов, баловень судьбы. — Эксмо, 2005. — С. 74-76. — 573 с. — ISBN 9785699096121
Ջեքի Չանի ֆիլմագրություն

Ջեքի Չանի ֆիլմագրությունը.


== Ֆիլմագրություն ==


=== Դերակատարումներ ===


=== Կադրից դուրս ===


== Չհաստատված ապագա ֆիլմեր ==


== Չեղարկված ֆիլմեր ==


== Վավերագրական ֆիլմեր ==


== Աշխատանք հեռուստաընկերություններում ==


== Ծանոթագրություններ ==
Խեթա

Խեթա (վրաց.՝ ხეთა), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 50 մետր բարձրության վրա։ Շրջկենտրոն Խոբիից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 364 մարդ։


== Ծանոթագրություններ ==
Գրիբոյեդովի նրբանցք (այլ կիրառումներ)

Գրիբոյեդովի նրբանցք հասկացությունը կարող է վերաբերել.

Գրիբոյեդովի նրբանցք (Դոնի Ռոստով)
Գրիբոյեդովի նրբանցք (Կրասնի Սուլին)
Էդուարդո Սաավեդրա

Էդուարդո Սաավեդրա (իսպ.՝ Eduardo Saavedra, փետրվարի 27, 1829(1829-02-27)[…], Տառագոնա, Տեռագոնես - մարտի 12, 1912(1912-03-12), Մադրիդ, Իսպանիա), իսպանացի ինժեներ, ճարտարապետ, հնագետ և արաբագետ։ Եղել է Պատմության արքայական ակադեմիայի, Գիտությունների արքայական ակադեմիայի, Իսպանիայի արքայական ակադեմիայի անդամ, Աշխարհագրական արքայական միության հիմնադիրը և նախագահը։


== Կենսագրություն ==
Էդուարդո Սաավեդրան ծնվել է 1829 թվականի փետրվարի 27-ին Իսպանիայի Տառագոնա քաղաքում։ 1857 թվականին նախագծում է Չիպիոնայի փարոսը, որն Իսպանիայի ամենաբարձր փարոսն է։ 1860 թվականին հայտնաբերել է Նյումանսիայի ավերակները Սորիայի պրովինցիայում, ինչպես նաև նախագահում էր այն հանձնախումբը, որը զբաղվում էր տվյալ վայրի հնագիտական պեղումներով։ Երբ աշխատում էր Սորիայի և Էլ Բուրգո դե Օսմա-Սիուդադ դե Օսմայի ճանապարհների նախագծման վրա, հայտնաբերել է նաև Ուքսամա Արգաելան և Ավգուստոբրիգան կապող հռոմեական ճանապարհ։


== Աշխատություններ ==


=== Հնագիտական ուսումնասիրություններ ===
"Descripción de la vía romana entre Uxama y Augustóbriga", en Memorias de la Real Academia de la Historia, vol. 9, 1879


=== Արաբագիտական ուսումնասիրություններ ===
La Geografía de España de El Idrisí (1881, Մադրիդ)
Intereses de España en Marruecos (1884, Մադրիդ)
Estudio sobre la invasión de los árabes en España (1891, Մադրիդ)
La mujer mozárabe (1904, Մադրիդ)


=== Ինժեներական ուսումնասիրություններ ===
Lecciones sobre la resistencia de los materiales (1853)
Instrucción sobre la estabilidad de las construcciones (1860)


== Ծանոթագրություններ ==


== Գրականություն ==
Mañas Martínez, José (1983), Eduardo Saavedra, Ingeniero y Humanista; prólogo de Julio Caro Baroja, Madrid:Turner-Colegio de Ingenieros de Caminos, Canales y Puertos.
Manzanares de Cirre, Manuela (1972), Arabistas españoles del siglo XIX, Madrid, Instituto Hispano-Árabe de Cultura.
Gonzalo Pasamar Alzuria, Ignacio Peiró Martín (2002)։ Diccionario Akal de Historiadores españoles contemporáneos։ Ediciones Akal։ ISBN 9788446014898 


== Արտաքին հղումներ ==
Էդուարդո Սաավեդրայի աշխատությունները Սերվանտեսի վիրտուալ գրադարանում (իսպ.)
Էդուարդո Սաավեդրան Biografías y vidas կայքում (իսպ.)
La ingeniería española y el Canal de Suez. El primer viaje de una fragata española a través del canal (1869) : Exposición Universidad Politécnica de Madrid (իսպ.)
Աշխարհի կին նկարիչներ

«Աշխարհի կին նկարիչներ» (անգլ.՝ Women Painters of the World, ամբողջական անունը՝ Women Painters of the World, from the time of Caterina Vigri, 1413—1463, to Rosa Bonheur and the present day), ուելսցի գրող Ուոլթեր Սփերոուի գիրքը։ 
Գրքում ներկայացված է մինչև 1905 թվականը՝ գրքի հրատարակման թվականը եղած ականավոր գեղանկարիչ կանանց մասին ակնարկ։ Ժողովածուն նպատակ ունի հերքել այն պնդումը, որ «կին նկարիչների նվաճումները երկրորդական են»։ Գրքում ներառվել է ավելի քան 200 նկարչուհիների ավելի քան 300 նկարներ, որոնցից շատերը ծնվել են 19-րդ դարում և տարբեր միջազգային ցուցահանդեսներում արժանացել են բարձր մրցանակների։ 19-րդ դարավերջի կանանց ստեղծած արվեստի օգտակար տեղեկատու կարող է հանդես գալ։
Ավելի քան երկու հարյուր նկարչուհիների թվում են.


== Ծանոթագրություններ ==


== Արտաքին հղումներ ==
Women Painters of the World: from the time of Caterina Vigri to Rosa Bonheur (1905)
Պաղեստինի ազատության կազմակերպություն

Անվան այլ կիրառումների համար տե՛ս՝ ՊԱԿ (այլ կիրառումներ)«Պաղեստինի ազատագրման կազմակերպություն» (արաբ․՝ منظمة التحرير الفلسطينية‎‎‎ Մունազզամաթ աթ-Թահրիր ալ-Ֆիլաստինիյյահ ), 1964 թվականին ստեղծված քաղաքական և խորհրդարանային կազմակերպություն։ ՄԱԿ-ի և ավելի քան 100 պետությունների կողմից (ում հետ ՊԱԿ-ը դիվանագիտական հարաբերություններ է պահպանում, իսկ 1974 թվականից ՄԱԿ-ում ունի դիտորդի կարգավիճակ) և ճանաչված է որպես "Պաղեստինյան ժողովրդի միակ օրինական ներկայացուցիչը":
ՄԱԿ-ի և Իսրայելի կողմից ՊԱԿ-ը ահաբեկչական կազմակերպություն է համարվել մինչև 1991 թվականին տեղի ունեցած Մադրիդյան կոնֆերանսը։ 1993 թվականին ՊԱԿ-ը ճանաչել է խաղաղության մեջ Իսրայելի գոյության իրավունքը, ընդունել է ՄԱԿ Անվտանգության Խորհրդի Թիվ 242 և 338 բանաձևերը ու հրաժարվել է "բռնությունից և ահաբեկչությունից": Ի պատասխան, Իսրայելը պաշտոնապես ճանաչել ՊԱԿ-ը որպես պաղեստինյան ժողովրդի ներկայացուցիչ։


== Ծանոթագրություններ ==
Թանգարանային կենտրոն (Բաքու)

Թանգարանային կենտրոն (ադրբ.՝ Muzey Mərkəzi), Ադրբեջանի Հանրապետության մշակույթի նախարարության թանգարանային կենտրոնը։ Գտնվում է Բաքվի կենտրոնում, Նավթագործների պողոտայում։ Տնօրենն է Լիանա Վեզիրովան։


== Թանգարանի մասին ==

Թանգարանային կենտրոնի շենքը կառուցվել է 1960 թվականին Վ. Լենինի ծննդյան 90-ամյակի կապակցությամբ `հայտնի ադրբեջանցի ճարտարապետ Հասան Մաջիդովի  նախագծի հիման վրա։ 1961 թվականին թանգարանը գործել է որպես Մոսկվայի Լենինի թանգարանի մասնաճյուղ։ 1991 թ. ԽՍՀՄ փլուզումից հետո շենքը հանձնվեց Ադրբեջանի Հանրապետության մշակույթի նախարարությանը։
Թանգարանային կենտրոնում չորս թանգարան կա.

Ադրբեջանի երաժշտական մշակույթի պետական թանգարանը;
Ադրբեջանի պետական թատրոնի թանգարան
Ադրբեջանի անկախության թանգարան
Ցուցահանդեսային պատկերասրահ


== Տես նաև ==
Ադրբեջանի պետական թատրոնի թանգարան
Ադրբեջանի անկախության թանգարան


== Ծանոթագրություններ ==
Նովայա Մարիևկա (գյուղ, Թելմանովսկի շրջան)

Նովայա Մարիևկա (ուկրաիներեն՝ Нова Марївка), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Նովայա Մարիևկա գյուղում բնակվում էր 175 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ումուարանայի գավառ

Ումուարանայի գավառ (պորտ.՝ Microrregião de Francisco Beltrão), գավառ Բրազիլիայի Պարանա նահանգի մեջ։ Մտնում է Պարանա նահանգի հյուսիսարևմտյան մարզի մեջ։ Բնակչությունը կազմում է 237 362 մարդ 2006 թվականի տվյալով։ Զբաղեցված տարածքը 10 232,491 կմ²։ Բնակչության խտությունը 23,2 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 1 602 493 697,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 474,24 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,762։


== Գավառի կազմ ==
Գավառի կազմի մեջ են մտնում հետևյալ համայնքները.

Ալտու Պարաիզու
Ալտու Պիկիրի
Սուդանի անցումային ռազմական խորհուրդ

Սուդանի անցումային ռազմական խորհուրդ, կառավարական մարմին, որը կազմվել է զինվորական խունտայի կողմից՝ ապրիլի 11-ին տեղի ունեցած ռազմական հեղաշրջման ժամանակ։ Խորհրդի նախագահ դարձավ երկրի ռազմական ուժերի հրամանատար Աբդել Ֆաթահ ալ-Բուրհանը՝ այն բանից հետո, երբ հեղաշրջման հաջորդ օրը հրաժարական տվեց փոխնախագահ Ահմեդ Ավադ իբն Աուֆը։
Խորհրդի ղեկավարի տեղակալն է Արագ աջակցման ուժերի հրամանատար, գեներալ-լեյտենանտ Մոհամեդ Համդան «Հեմեդի» Դագալոն։ ԱԱՈՒ-ն համարվում է Ջանջավիդ աշխարհազորի անուղղակի իրավահաջորդը։
Խորհրդի մամլո խոսնակը՝ գեներալ-մայոր Շամս ադ-դին Շանթոն է։ Խորհրդի այլ հայտնի անդամներից են գեներալ Գալայեդին Ալշեիխը ու Խորհրդի քաղաքական կոմիտետի ղեկավար, գեներալ-լեյտենանտ Օմար Զային ալ-Աբիդին։
Խորհրդի նպատակն է ընդդիմադիրների ու Սուդանի ցուցարար ուժերի աջակցությամբ ժամանակավոր քաղաքացիական կառավարության ստեղծումը։


== Ծանոթագրություններ ==
Մանվել Ղազարյան

Մանվել Անդրանիկի Ղազարյան  (մայիսի 2, 1961(1961-05-02), Արարատի մարզ, Հայաստան), քաղաքական գործիչ,  Հայաստանի Հանրապետության Ազգային ժողովի նախկին պատգամավոր։


== Կենսագրություն ==
Ծնվել է 1961 թվականի մայիսի 2-ին` Արարատի շրջանի Վանաշեն գյուղում։ 1989 թվականին ավարտել է Երևանի ժողովրդական տնտեսության ինստիտուտը և ստացել տնտեսագետի որակավորում։ 1980-1982 թվականներին ծառայել է խորհրդային բանակում։
Աշխատել է որպես ապրանքագետ, տնտեսագետ, հաշվապահ։ 1991-1992 թվականներին եղել է Արարատի թռչնաբուծարանի տնօրեն, 1993-1997 թվականներին՝ Վեդու գինու գործարանի տնօրեն։ 1997 թվականին եղել է նույն գործարանի բաց բաժնետիրական ընկերության խորհրդի նախագահը։
1999-2003 թվականներին եղել է Ազգային ժողովի պատգամավոր (թիվ 33 ընտրատարածք), եղել է Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ, «Միասնություն» խմբակցության անդամ։
2003-2007 թվականներին Ազգային ժողովի պատգամավոր է ընտրվել թիվ 24 ընտրատարածքից, եղել է Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ ՀՀԿ խմբակցության անդամ։
2007 թվականի մայիսի 12-ին  Ազգային ժողովի պատգամավոր է ընտրվել թիվ 18 ընտրատարածքից։ 
2002 թվականին դարձել է ՀՀ արդյունաբերողների և գործարարների միության և ՀՀ օլիմպիական կոմիտեի անդամ։
Ամուսնացած է, ունի երեք երեխա։


== Պարգևներ ==
«Մայրական երախտագիտություն» մեդալ (2000)
ԼՂՀ «Արիության» մեդալ (2000)
«Շուշիի ազատագրման համար» մեդալ (2001)
«Արիության համար» մեդալ (2001)
«Մարշալ Բաղրամյան» մեդալ (2001)
Գարեգին Նժդեհ» մեդալ (2005)
«Մարտական ծառայության» մեդալ (2007)
Արցախյան ազատամարտիկների միության նախագահի պատվոգիր


== Ծանոթագրություններ ==


== Արտաքին հղումներ ==
Казарян Манвел Андраникович
469

469 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 469 թվականն է, 
V դարի 69-րդ տարին։


== Դեպքեր ==


== Ծնունդներ ==


== Մահեր ==
Բելոգորսկոե (գյուղ, Կրասնոարմեյսկի շրջան)

Բելոգորսկոե (ռուս.՝ Белогорское), գյուղ Ռուսաստանի Սարատովի մարզի Կրասնոարմեյսկի շրջանի կազմում։
Բնակչությունը վերջին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դաշտային արտույտներ

Դաշտային արտույտներ (լատ.՝ Alauda), ճնճղուկանմանների կարգի, արտույտների ընտանիքի ցեղ։


== Արտաքին կառուցվածք ==
Դաշտային արտույտները մի փոքր մեծ են ճնճղուկներից։ Մեջքին և թևերին ունեն խայտաբղետ՝ մոխրա-դեղնակարմիր կամ դարչնա-դեղնակարմիր գունավորում, որովայնը սպիտակ է, իսկ գլխին ունի ոչ մեծ փուփուլ։


== Սննդառություն ==
Սնվում են հացահատիկային բույսերով և միջատներով։


== Բազմացում ==
Բնադրման համար ընտրում են անտառային մարգագետինները, անտառաեզրերը և հազահատիկային մարգագետինները։ Բույնը (տրամաչափը՝ 7-8 սմ) պատրաստում են փոքրիկ փոսերում։


== Դասակարգում ==
2019 թվականի ապրիլի դրությամբ ցեղում ընդգրկված է 4 տեսակ.

Alauda arvensis Linnaeus, 1758 — Դաշտային արտույտ, կամ սովորական դաշտային արտույտ
Alauda gulgula Franklin, 1831 — Հնդկական արտույտ, կամ փոքր մարգագետնային արտույտ
Alauda leucoptera Pallas, 1811 — Սպիտակաթև արտույտ, կամ սպիտակաթև տափաստանային արտույտ
Alauda razae Alexander, 1898 — Ռազուի արտույտ, կամ ռազուի փոքր արտույտ, կամ Ռազո կղզու արտույտ


== Աստղագիտության մեջ ==
Դաշտային արտույտների պատվին է անվանակոչվել (702) Ալաուդա աստերոիդը, որը հայտնաբերվել էր 1910 թվականին։


== Ծանոթագրություններ ==
Rubius

Էլ Ռուբիուս (Էլ Ռուբիս,  իսկական անունը՝ Ռուբեն Դոբլաս Գանդերսեն (իսպ.՝ Rubén Doblas Gundersen, փետրվարի 13, 1990(1990-02-13), Միխաս ), հայտնի իսպանացի տեսաբլոգեր, ՅուԹյուբի «elrubiusOMG» ալիքի ստեղծող։ Ներկայումս նրա ալիքն ունի ավելի քան 37 միլիոն բաժանորդ և 8 միլիարդ դիտում, որը դարձնում է այն  ամենաժողովրդական իսպաներեն ալիքը և Իսպանիայում ամենաժողովրդական ալիքը։


== Կենսագրություն ==
Ռուբենը ծնվել է իսպանական Միխաս քաղաքում 1990 թվականի փետրվարին։ Հայրը իսպանացի է, մայրը՝ նորվեգացի։ Ծնողների ապահարզանի պատճառով Ռուբենը մանկության մեծ մասն անցկացրել է Նորվեգիայի Բերգեն քաղաքում։ Հասուն տարիքում Ռուբենը վերադառնում է Իսպանիա՝ սկսելով 3D-մոդելավորման անիմացիա սովորել։


== Կարիերան Յություբում ==
2006 թվականի ապրիլին Ռուբենը ՅուԹյուբում ալիք է բացում՝ անվանելով այն «elrubius»։ Իր ՅուԹյուբ գործունեությունը Ռուբենը սկսել է 2008 թվականին՝ ներբեռնելով «Grand Theft Auto IV» խաղի լեթսփլեյը։ Սակայն այն պատճառով, որ այդ ալիքը սթրայք է ստացել, Ռուբենը չի կարողացել ալիքին միացնել գործընկերային ցանց։ Այդ պատճառով 2011 թվականի սկզբին նա նոր ալիք է բացել։
Ռուբենը ճանաչում է ձեռք բերել «The Elder Scrolls V: Skyrim» խաղի լեթսփլեյները լույս տեսնելուց հետո։ Ավելի ուշ նա այդ մասին տեսանյութ է հրապարակել  «Chatroulette» կայքում, որը նույնպես նպաստել է նրա հայտնիությանը։
2012 թվականի նոյեմբերին Ռուբենը դարձել է ամենաշատ հետևորդ ունեցող իսպանական ալիքի տերը՝ առաջ անցնելով Willyrex բլոգերից։ 2013 թվականի փետրվարին նրա ալիքը հասել է միլիոնի, իսկ արդեն 2 տարի անց նա դարձել է Իսպանիայից առաջին յություբերը, որը հասել է 10 միլիոն հետևորդի։ 2015 թվականի աշնանը ՅուԹյուբը որպես մրցանակ նրան ադամանդե կոճակ է ուղարկել։
Մասնակցել է YouTube Rewind 2015-ի և YouTube Rewind 2016-ի նկարահանումներին։


=== Ալիքի ձևաչափ ===
Ռուբենի կոնտենտը բաղկացած է հիմնականում լեթսփլեյներից, բայց չնայած դրան, նաև հրապարակում է վլոգներ, չելենջներ, հարցերի պատասխաններ ու սկետչներ։


== Ծանոթագրություններ ==
Շարտիմ

Շարտիմ (ռուս.՝ Шартым, բաշկիրերեն՝ Шартым), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 67 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միջին Լևաժ

Միջին Լևաժ (ռուս.՝ Средний Леваж), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Լեմա գետի ձախ ափին՝ 21 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026275
Հիդրոլոգիական ուսումնասիրությունների կոդը - 103002627
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վառելանյութային արդյունաբերություն

Վառելանյութային արդյունաբերություն, արդյունաբերության ճյուղերի համախումբ, որոնք արդյունահանում և վերամշակում են վառելանյութի տարբեր տեսակներ։ Ծանր արդյունաբերության կարևորագույն ճյուղերից է ներառնում է նավթարդյունաբերությունը, գազի արդյունաբերությունը, ածխարդյունաբերությունը, տորֆի արդյունաբերությունը, թերթաքարի արդյունաբերությունը։ 
Միաժամանակ արդյունահանության պրոցեսներն անընդհատ կատարելագործվում են․ կիրառվում են նոր մեթոդներ, ներդրվում առաջավոր տեխնիկա ու տեխնոլոգիա, արտադրությունը համալիր մեքենայացվում ու ավտոմատացվում է։
Գոյություն են ունեցել վառելիքաէներգետիկ արդյունաբերության զարգացման երկու հիմնական փուլ՝ ածխային և նավթագազային։ Ածխային փուլը սկսվել է 18-րդ դարի կեսերից և շարունակվել մինչև 20-րդ դարի կեսերը։ Վառելիքաէներգետիկ հաշվեկշռի գլխավոր վառելիքը եղել է ածուխը՝ 80-90 տոկոս։
20-րդ դարի երկրորդ կեսից սկսվել է երկրորդ՝ նավթագազային փուլը։ Այս փուլում նվազել է ածխի ու պինդ վառելիքի մյուս տեսակների բաժինը, ավելացել է նավթի և գազի բաժինը։ Ներկայումս նավթ
Նատո Վաչնաձե

Նատո Վաչնաձե (ի ծնե անուն՝ Նատալյա Գեորգիի Անդրոնիկովա,վրաց.՝ ნატო ვაჩნაძე, հունիսի 4 (17), 1904, Վարշավա, Լեհական թագավորություն, Ռուսական կայսրություն - հունիսի 14, 1953(1953-06-14), Զուգդիդ), վրացի խորհրդային կինոդերասանուհի, Վրացական ԽՍՀ ժողովրդական արտիստուհի։ 
Կինոյում նկարահանվել է 1920-ական թվականներին։ Համր կինոյի շրջանում խաղացել է գլխավորապես վրացական գրականության էկրանավորումներում՝ Նինո («Ավազակ Արսենը», վրացական ժողովրդի պոեմի մոտիվներով, 1924), Նունու («Անարգանքի սյան մոտ», ըստ Ղազբեգիի «Հայրասպանը» վեպի, 1924), Ֆատի («Ձիավորը «Ուայլդ-Վեստից», ըստ Նինաշիձեի «Ո՞վ է մեղավոր» վեպի, 1925)։ Ստեղծել է ոգեշունչ, քնարական կերպարներ։ Հնչուն կինոյի լավագույն դերերից են՝ Թամար («Վերջին դիմակահանդեսը», 1934), Նենո («Արսեն», 1937), Նանի («Ոսկեգույն հովիտ», 1937)։ ԽՍՀՄ պետական մրցանակ (1941)։


== Ծանոթագրություններ ==
Xiamen Air

Xiamen Airlines, Չինաստանի խոշորագույն ավիաընկերություններից։ Ստեղծված է մասնավոր ներդրողների համար, որոնք սկսեցին աշխատել 1984 թվականի հուլիսի 25-ից, հիմնված է Խիամեն Գաոք միջազգային օդանավակայանում։ Ավիաընկերության հիմնական բազան գտնվում է Սյամէն քաղաքում։ Ավիաընկերությունը հիմնական չվերթներ է իրականացնում հետևյալ քաղաքներում՝ Սեուլ, Հոնգկոնգ, Մակաո, Սինգապուր, Կուալա Լումպուր և Բանգկոկ։


== Չվերթ ==

2015 թվականի փետրվարի դրությամբ ավիաընկերության չվերթը բաղկացած էր հետևյալ օդանավերից՝


== Ծանոթագրություններ ==


== Արտաքին հղումներ ==
Ավիաընկերության պաշտոնական կայք
Միրնոե (ավան, Բոբրովիցայի շրջան)

Անվան այլ կիրառումների համար տե՛ս՝ ՄիրնոեՄիրնոե (ուկրաիներեն՝ Мирне), ավան Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Միրնոե ավանում բնակվում էր 644 մարդ։ Բնակչության խտությունը կազմում էր 2367,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Քիչիկ Կարամուրադ

Քիչիկ Կարամուրադ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Գետաբեկի շրջանում։ Գտնվում էր Գետաբեկ քաղաքից 13 կմ հարավ-արևելք, Ղարամուրադ Մեծ գյուղից 3 կմ հարավ-արևելք։


== Բնակչություն ==
1907-1908 թվականներին գյուղն ունեցել է 287 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բուդիլսկի գյուղական խորհուրդ (Լեբեդինսկի շրջան)

Բուդիլսկի գյուղական խորհուրդ  (ուկրաիներեն՝ Будильська сільська рада), Ուկրաինայի Սումիի մարզի Լեբեդինսկի շրջանում։
2001 թվականի տվյալներով Բուդիլսկի գյուղական խորհրդում բնակվում էր 2590 մարդ։ Խորհրդում կա 9 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կուռտնա (գյուղ, Սակու շրջան)

Անվան այլ կիրառումների համար տե՛ս՝ ԿուռտնաԿուռտնա (էստ․՝ Kurtna), գյուղ Էստոնիայի Հարյումաա նահանգի Սակու շրջանում։
2011 թվականի տվյալներով գյուղում բնակվում էր 311 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նիժնի Կուրլուգաշ

Նիժնի Կուրլուգաշ (ռուս.՝ Нижний Курлугаш, խակ.՝ Индеркi Хорлагас), գյուղ Ռուսաստանի Խակասիա հանրապետության Տաշտիպսկի շրջանի կազմում։
Բնակչությունը 2004 թվականին գրանցված տվյալներով կազմում էր 322 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերեժկի (գյուղ, Սոլնեչնոգորսկի շրջան)

Բերեժկի (ռուս.՝ Бережки), գյուղ Ռուսաստանի Մոսկվայի մարզի Սոլնեչնոգորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գևորգ Բամպուքճյան

Գևորգ Միքայելի Բամպուքճյան (փետրվարի 23, 1923(1923-02-23), Ստամբուլ, Օսմանյան կայսրություն - սեպտեմբերի 24, 1996(1996-09-24) կամ սեպտեմբերի 23, 1996(1996-09-23), Ստամբուլ, Թուրքիա), հայ բանասեր, պատմաբան։ Թուրքիայի հայոց պատրիարքարանի դիվանի վարիչ (1967-1977), ավագ քարտուղար (1977-1982), միաժամանակ՝ «Շողակաթ» պարբերականի խմբագիր։


== Կենսագրություն ==
Ծնվել է Կ. Պոլսում։ Կրթությունն ստացել է Կադը գյուղ թաղամասի ֆրերների վարժարանում։ Պոլսահայ մամուլում և տարեցույցներում, ինչպես և թուրքական հրատարակություններում ունի բազմաթիվ հոդվածներ։ Թուրքերեն «Իստանբուլ անսիկլոպեդիսի» բազմահատոր հանրագիտարանի հայկական բաժնի հիմնական հեղինակն է։


== Ծանոթագրություններ ==
Վոժդուգա

Վոժդուգա (ռուս.՝ Вождуга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոժբալ գետի ձախ ափում՝ 28 կմ հեռավորության վրա։ Գետի երկարությունը 11 կմ է։ Ակունքը գտնվում է 12 կմ հյուսիս-արևելք Կուդրինսկայա գյուղի մոտ, և Տոտմից 8 կմ հյուսիս-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008060
Հիդրոլոգիական ուսումնասիրությունների կոդը - 103000806
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վելհայմ

Վալհայմ  (գերմ.՝ Wellheim), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Այխշտետ շրջանի կազմում։ Բնակչությունը կազմում է 2635 մարդ (ըստ 2010 թվականի դեկտեմբերի 31-ի)։ Տարածքը կազմում է 33,81 կմ²։ Պաշտոնական կոդ՝ 09 1 76 166։


== Ծանոթագրություններ ==


== Արտաքին հղումներ ==
Պաշտոնական էջ